ໄທ ມີກຳນົດ ທີ່ຈະຈັດສົ່ງ ຊາວມົ້ງລາວ ກັບຄືນປະເທດ ທັງໆທີ່ ມີຄວາມວິຕົກ ກ່ຽວກັບການປະຫັດປະຫານ ທາງການເມືອງ
ຂ່າວສຳຄັນອື່ນໆ: ຈີນ ດຳເນີນຄະດີ ນັກຄັດຄ້ານຣັຖບານ ຄົນສຳຄັນ; ມີລາຍງານວ່າ ເຮືອບິນຂົນອາວຸດເກົາຫລີເໜືອ ທີ່ຖືກທາງການໄທຢຶດນັ້ນ ມຸ່ງໜ້າໄປອີຣ່ານ;
ເຈົ້າໜ້າທີ່ກອງທັບໄທກ່າວວ່າ ຕົນຈະສົ່ງຊາວມົ້ງປະມານ 4 ພັນຄົນທີ່ອາສັຍຢູ່ ສູນອົພຍົບແຫ່ງນຶ່ງ ໃນພາກເໜືອຂອງໄທກັບຄືນ ໄປລາວພາຍໃນທ້າຍປີນີ້ທັງໆທີ່ໄດ້ມີຄວາມວິຕົກ ກັງວົນຢ້ານວ່າ ພວກຊາວມົ້ງເຫລົ່ານີ້ ອາດຈະປະ ເຊີນກັບການປະຫັດປະຫານ ທາງດ້ານການເມືອງ ອີງຕາມການລາຍງານຂອງຜູ້ສື່ຂ່າວ VAOຈາກ ບາງກອກ ໂຄສົກຄົນນຶ່ງ ຂອງກອງທັບໄທ ໃຫ້ ການຢືນຢັນຕໍ່ VAOໃນວັນພຸດມື້ນີ້ວ່າໄທຈະເລີ້ມ ຈັດສົ່ງ ຊາວມົ້ງເຫລົ່ານີ້ ກັບຄືນປະເທດພາຍໃນ ເວລາ ປະມານ 1 ອາທິດ ພວກຊາວມົ້ງເຫລົ່ານີ້ ໄດ້ພາກັນອາສັຍຢູ່ທີ່ສູນບ້ານຫ້ວຍນ້ຳ ຂາວ ຈັງຫວັດເພັຊບູນ ໃນພາກເໜືອຂອງໄທ ຊາວມົ້ງຈຳນວນນຶ່ງທີ່ສູນບ້ານຫ້ວຍນ້ຳຂາວຢ້ານວ່າ ຈະຖືກລົງໂທດ ໂດຍເຈົ້າໜ້າທີ່ລາວຖ້າພວກເຂົາເຈົ້າ ຫາກຖືກສົ່ງກັບ ແລະເຊື່ອວ່າ ຫລາຍໆຄົນຕ້ອງການຢາກຂໍລີ້ພັຍການເມືອງ ໄທກ່າວວ່າ ຕົນຈະສົ່ງຊາວມົ້ງເຫລົ່ານີ້ກັບຄືນປະເທດ ອີງຕາມຄວາມສະມັກໃຈ ແຕ່ຈະບໍ່ອະນຸຍາດໃຫ້ ອົງການອົພຍົບຂອງສະຫະປະຊາຊາດ ຫລືກຸ່ມທີສາມ ເຂົ້າໄປຊັ່ງຊາຕີຣາຄາເບິ່ງ ຖານະຂອງພວກອົພຍົບຫລືຕິດຕາມເບິ່ງ ການສົ່ງກັບຄືນຂອງພວກເຂົາເຈົ້າ ຈີນຂັດຂວາງບໍ່ໃຫ້ ພວກນັກການທູດຕ່າງ ປະເທດໄປເບິ່ງການດຳເນີນຄະດີ ນັກຄັດຄ້ານ ຣັຖບານທີ່ສຳຄັນຜູ້ນຶ່ງ ໃນວັນພຸດມື້ນີ້ທີ່ຖືກກ່າວ ຫາວ່າພະຍາຍາມຫາທາງລົ້ມລ້າງ ຣະບອບການ ປົກຄອງຂອງຈີນ ແຕ່ເຈົ້າໜ້າທີ່ໄດ້ອະນຸຍາດໃຫ້ ນ້ອງເຂີຍຂອງນາຍ LIU XIAOBOເຂົ້າໄປໃນ ສານປະຊາຊົນຊັ້ນກາງ ທີ່ນະຄອນຫລວງປັກກິ່ງ ກ່ອນການດຳເນີນຄະດີຈະເລີ້ມຂຶ້ນ ນາຍ LIU HUI ນ້ອງເຂີຍຂອງນາຍ LIU XIAOBO ກ່າວວ່າການດຳເນີນຄະດີ ໄດ້ດຳເນີນໄປ ເປັນເວລາປະມານ 2 ຊົ່ວໂມງ ລາວເວົ້າວ່າຄະນະໄອຍະການ ໄດ້ກ່າວຫານາຍ LIU XIAOBO ໃນຄວາມຜິດຮ້າຍແຮງ ແລະວ່າຈະມີການອອກ ຄຳພິພາກສາ ໃນມື້ວັນສຸກ ຈະມານີ້ ພັລຍາຂອງນາຍ LIU XIAOBOແລະພວກນັກການທູດ ຕາເວັນຕົກ ໄດ້ໄປ ໂຮມກັນຢູ່ນອກສານ ຫລັງຈາກໄດ້ຖືກປະຕິເສດບໍ່ໃຫ້ເຂົ້າໄປເບິ່ງ ການດຳເນີນຄະດີ ລາຍງານ ສະບັບໃໝ່ຂອງພວກນັກຊ່ຽວຊານກ່ຽວກັບການ ຄ້າອາວຸດແຈ້ງໃຫ້ຊາບວ່າເຮືອບິນທີ່ໄດ້ບັນທຸກ ອາວຸດຈາກເກົາຫລີເໜືອ ແລະຖືກຢຶດ ໂດຍເຈົ້າ ໜ້າທີ່ໄທໃນຕົ້ນເດືອນນີ້ ແມ່ນມຸ່ງໜ້າໄປຍັງປະ ເທດອີຣ່ານ ພວກນັກຊ່ຽວຊານກ່າວວ່າລາຍລະ ອຽດຂອງເອກກະສານໝາຍກຳນົດເສັ້ນທາງບິນ ໄດ້ເປີດເຜີຍໃຫ້ຊາບກ່ຽວກັບເຮືອບິນ ທີ່ຈົດທະ ບຽນຢູ່ປະເທດຈໍເຈັຽລຳນີ້ ແມ່ນຖືກຈ້າງໂດຍບໍຣິສັດນຶ່ງທີ່ມີສຳນັກງານຢູ່ຮົງກົງ ເພື່ອໃຫ້ຂົນໃນອັນທາງບໍຣິສັດເອີ້ນວ່າເປັນເຄື່ອງອາຫລັ່ຍ ຂອງອຸສາຫະກັມນ້ຳມັນ ໄປຍັງນະຄອນເຕຫະຣ່ານ ຖ້ຽວບິນທີ່ວ່ານີ້ ມີໝາຍກຳນົດການ ຢຸດແວ່ຫລາຍໆບ່ອນ ເພື່ອຕື່ມນ້ຳມັນຕາມເສັ້ນທາງບິນ ຮວມທັງອາເຈີບາຍ ຈານແລະຢູເຄຣນ ພວກນັກວິເຄາະກ່ຽວກັບການຄ້າອາວຸດ ໃນສະຫະຣັດແລະແບລຢ້ຽມ ໄດ້ມອບຮ່າງລາຍງານດັ່ງກ່າວໃຫ້ແກ່ອົງການຂ່າວຕ່າງໆ ຂອງສະຫະຣັດ ໃນສັບປະດານີ້ ເນື້ອນັຍຂອງລາຍງານຍັງບໍ່ທັນໄດ້ຮັບການພິສູດ ຈາກອົງການຂ່າວ ອິສຣະເທື່ອ ຫົວໜ້າຄະນະເຈຣະຈານິວເຄລັຽຂອງອີຣ່ານ ບໍ່ໄດ້ໃຫ້ຄວາມສຳຄັນ ຕໍ່ລາຍລາຍງານດັ່ງກ່າວນີ້ໂດຍເວົ້າວ່າ ບໍ່ມີມູນຄວາມຈິງ ກຸ່ມປົກປ້ອງສິດທິມະນຸດ ກຸ່ມນຶ່ງໄດ້ຮ້ອງຮຽນໄປຍັງຜູ້ລາຍງານພິເສດ ຂອງ ອົງການສະຫະປະຊາຊາດ ກ່ຽວກັບການທໍຣະມານໃນການປະຕິບັດຕໍ່ ຊາວອະເມຣິກັນເຊື້ອສາຍມຽນ ມາທີ່ຖືກຈັບຢູ່ນະຄອນຢ່າງກຸ້ງ ໃນຈົດໝາຍສະບັບ ນຶ່ງທີ່ສົ່ງໄປເຖິງຜູ້ລາຍງານພິເສດ ຂອງອົງການສະ ຫະປະຊາຊາດທ່ານMANFRED NOWAK ໃນ ມື້ວານນີ້ ກຸ່ມປົກປ້ອງສິດທິມະນຸດ FREEDOM NOW ກ່າວວ່ານັກເຄື່ອນໄຫວ KYAW ZAW LWIN ຊຶ່ງຮູ້ກັນດີ ໃນອີກຊື່ນຶ່ງວ່າ NYI NYI AUNGໄດ້ຖືກທໍຣະມານ ໂດຍເຈົ້າໜ້າທີ່ຄຸກຢູ່ທີ່ ຄຸກ INSEIN ຊຶ່ງມີຊື່ສຽງບໍ່ຄ່ອຍດີໃກ້ໆນະຄອນຢ່າງກຸ້ງນັ້ນ ກຸ່ມປົກປ້ອງສິດທິມະນຸດກຸ່ມນີ້ ກ່າວວ່າ ນາຍ AUNGໄດ້ຖືກຂັງ ຢູ່ໃນຫ້ອງຂັງນ້ອຍໆ ຂນາດ 20 ຄູນ 25 ຊັງຕີແມັດແລະກໍມີໝາເຝົ້າຍາມຢູ່ໃກ້ໆ ອົງການ FREEDOM NOW ເວົ້າວ່າ ຕົນເຊື່ອວ່າການ ປະຕິບັດດັ່ງກ່າວ ໄດ້ເລີ້ມມາແຕ່ຕົ້ນເດືອນນີ້ ເພື່ອເປັນການລົງໂທດຕໍ່ການອົດອາຫານ ປະທ້ວງ ເປັນເວລາ 2 ອາທິດ ຂອງນາຍ AUNG ທີ່ໄດ້ສິ້ນສຸດລົງໃນວັນເສົາແລ້ວ ບັນດາກຸ່ມຝ່າຍຄ້ານ ໃນອີຣ່ານ ຕ່າງກໍລາຍງານໃຫ້ຊາບກ່ຽວກັບ ການປະທະກັນຄັ້ງໃໝ່ລະຫວ່າງກຳລັງຮັກ ສາຄວາມສະງົບ ແລະພວກສນັບສນຸນ ມື້ ລາງອາຢາໂທລາໃຫຍ່ HOSSEINALI MONTAZERI ທີ່ຄັດຄ້ານຣັຖບານ ຢູ່ໃນ ເຂດພາກກາງ ຂອງປະເທດອີຣ່ານ ເວັບ ໄຊທ໌ຂອງພວກຝ່າຍຄ້ານ ແຈ້ງໃຫ້ຊາບວ່າ ໃນມື້ວານນີ້ ກຳລັງຮັກສາຄວາມສະງົບໄດ້ປາບປາມພວກປະທ້ວງຝ່າຍຄ້ານ ທີ່ເມືອງ ISFAHAN ແລະເມືອງ NAJAFABADຊຶ່ງເປັນບ້ານເກີດ ຂອງອາຢາໂທໂທລາໃຫຍ່ MONTAZERI ລາຍງານຂ່າວແຈ້ງວ່າຕຳຣວດທີ່ເມືອງ ISFAHAN ໄດ້ຍິງຣະເບີດ ນ້ຳຕາ ຂັບໄລ່ພວກປະທ້ວງ ໃນພິທີໄວ້ອາລັຍໃຫ້ແກ່ອາຢາໂທລາໃຫຍ່ MONTAZERI ລາຍງານເວົ້າວ່າ ມີພວກນັກເຄື່ອນໄຫວ ຫລາຍໆຄົນຖືກຈັບ ແລະອີກຈຳນວນນຶ່ງ ໄດ້ຮັບບາດເຈັບ ນອກນັ້ນບັນດາກຸ່ມຝ່າຍຄ້ານຂອງອີຣ່ານ ຍັງແຈ້ງໃຫ້ຊາບຕື່ມວ່າ ໄດ້ມີການຕໍ່ສູ້ກັນຢ່າງກະຈັດກະຈາຍເກີດຂຶ້ນ ທີ່ເມືອງ NAJAFABAD ໃນຕອນເດິກຂອງຄືນວັນອັງຄານວານນີ້ ລະຫວ່າງກຳລັງຮັກສາຄວາມສະງົບ ແລະພວກປະທ້ວງແລະການຕໍ່ສູ້ດັ່ງກ່າວ ຍັງດຳເນີນຢູ່ຕໍ່ມາ ຈົນຮອດວັນພຸດມື້ນີ້ ເຈົ້າໜ້າທີ່ໂຄລັມເບັຽກ່າວວ່າ ຕົນ ໄດ້ພົບເຫັນຊາກສົບຂອງເຈົ້າແຂວງທີ່ຖືກລັກ ພາໂຕໂດຍພວກທີ່ສົງສັຍວ່າເປັນພວກກະບົດ ຝ່າຍຊ້າຍ ທີ່ແຂວງ CAQUETA ໃນພາກໃຕ້ ຂອງໂຄລັມເບັຽ ເຈົ້າໜ້າທີ່ເວົ້າວ່າສົບຂອງເຈົ້າ ແຂວງ LUIS FRANCISO CUELLAທີ່ມີ ການຫ້າງຣະເບີດອ້ອມ ໄດ້ຖືກຄົ້ນພົບໃນມື້ວານ ນີ້ໃກ້ໆເມືອງ FLORENCIAທີ່ວ່າການແຂວງ ຂອງແຂວງ CAQUETA ນຶ່ງມື້ຫລັງຈາກເຈົ້າ ແຂວງທ່ານນີ້ໄດ້ຖືກລັກພາໂຕໄປ ຈາກເຮືອນ ຂອງທ່ານ ພວກລັກພາໂຕ ໄດ້ໃຊ້ຣະເບີດເວລາບຸກໂຈມຕີເຮືອນ ຂອງເຈົ້າແຂວງ ເຮັດໃຫ້ ຕຳຣວດຄົນນຶ່ງ ເສັຽຊີວິດ ປະທານາທິບໍດີ ALVARO URIBE ໄດ້ສັ່ງໃຫ້ພວກທະຫານ ຄົ້ນຫາເຈົ້າແຂວງທີ່ຫາຍສາບສູນ ແລະສເນີີໃຫ້ເງິນລາງວັນ 5 ແສນໂດລາ ແກ່ຜູ້ທີ່ມີຂໍ້ມູນນຳພາໄປສູ່ການປ່ອຍໂຕ ຂອງເຈົ້າແຂວງ CUELLA ປະທານາທິບໍດີ URIBEກ່າວຕໍ່ ພວກນັກຂ່າວວ່າ ໂຄລັມເບັຽບໍ່ສາມາດ ທີ່ຈະສືບຕໍ່ ຍອມປະຕິບັດຕາມອຳເພີໃຈຂອງພວກກໍ່ການຮ້າຍ ໄດ້ຕໍ່ໄປອີກ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ